
				BILBOKO LEHEN AUZIALDIKO 5 ZENBAKIKO EPAITEGIA

				1529

				EDIKTUA, ezkontzaz kanpoko seme-alabentzako neurrietarako 333/2012 prozeduraren ondoriozkoa.

				JAKINARAZPEN ZEDULA

				Bilboko Lehen Auzialdiko 5 zenbakiko Epaitegian (Bizkaia), ezkontzaz kanpoko seme-alabentzako neurriei buruzko 333/2012 prozedura bideratu da, Yanely Gomez Muñozek eskatuta, Paulo Alfredo Arroyoren aurka. Prozedura horren gainean, epaia eman da. Hona hemen idazpurua eta epaitza, kopiatuta:

				103/2015 EPAIA

				Nik, María Elena Rodríguez Vadillo andreak, Bilboko Lehen Auzialdiko 5 zenbakiko Epaitegira atxikitako epaileak, ikusi ditut ezkontzaz kanpo izandako semearen eta gurasoen arteko neurriei buruzko jarduketa hauek, epaitegi honetan bideratu direnak, 333/2012 zenbakiarekin, Yanely Gómez Muñoz andreak eskatuta –Jasone Elorduy Simón prokuradoreak ordezkatuta–, Paulo Alfredo Arroyo jaunaren aurka, auzi-iheslaria bera.

				EPAITZA

				Ezesten dut Jasone Elorduy Simón prokuradoreak Yanely Gómez Muñoz andrearen izenean eta ordez aurkeztutako demanda, Paulo Alfredo Arroyo jaunaren aurkakoa.

				Ez da kostuei buruzko erabakirik hartzen.

				Jakinaraz bekie ebazpen hau Fiskaltzari eta alderdiei, eta ohartarazi ere haren aurka apelazio-errekurtsoa aurkez daitekeela, Probintzia Auzitegiari zuzenduta. Errekurtsoa aurkezteko, idazkia aurkeztu behar da epaitegi honetan hogei egun balioduneko epean, jakinarazpena egin eta hurrengo egunetik aurrera.

				Jakinarazi bekio ebazpen hau Lanbideri, Yanely Gómez Muñoz andreak seme-alaben aldeko mantenu-pentsio bat eskatzeko aurkeztutako erreklamazio judizialak erakunde horretan izan ditzakeen ondorioetarako, eta jakinarazi bekio, halaber, ez dela judizioan agertu eskaera hori egitera.

				Eta honen bitartez, epaia eman, agindu eta sinatzen dut nik, María Elena Rodríguez Vadillok, Bilboko Lehen Auzialdiko 5 zenbakiko Epaitegiko eta haren barruti judizialeko epaileak.

				Paulo Alfredo Arroyo demandatuari behar bezala jakinarazpena egiteko balio dezan, ematen eta sinatzen dut ediktu hau, Bilbon (Bizkaia), bi mila eta hamabosteko otsailaren hogeita bostean.

				IDAZKARIA.

